text: Ferran Hernández, campió català dels 300 cc a Calafat - Regió7 :: El Diari de la Catalunya Central
  Ferran Hernández, campió català dels 300 cc a Calafat
  El jove pilot, de 14 anys, ha assolit també el subcampionat de la Copa Honda de la mateixa categoria
  redacció | calafat 18.10.2016 | 07:46
  Ferran Hernández, de 14 anys, es va assegurar el títol català arxiu particular
  El pilot de Castellnou de Bages Ferran Hernández, de només 14 anys, va ser el campió del circuit de Calafat, i al mateix temps, aquesta bona posició el va portar al subcampionat de la Copa Honda de velocitat de 300 cc, en la que era l'última prova d'aquesta competició.
  En la prova del Baix Ebre, Hernández va quedar primer en la primera mànega i segon en la segona, amb la qual cosa va ser campió en la classificació final. Només Eduard Melgar, que va ser sisè a Calafat, va sumar més punts que Hernández en la Copa Honda, que està destinada a joves pilots d'entre 12 i 18 anys i que competeixen amb motos idèntiques.